പ്ലസ് വണ് ഏകജാലകപ്രവേശനത്തിന് ജില്ലയില് 48,451 അപേക്ഷകള് കോഴിക്കോട് : പ്ലസ് വണ് ഏകജാലകപ്രവേശനത്തിനുള്ള ഓണ്ലൈന് അപേക്ഷാസമര്പ്പണം പൂര്ത്തിയായപ്പോള് ജില്ലയില് ആകെ ലഭിച്ചത് 48,451 അപേക്ഷകള്. ജില്ലയില് 181 സ്കൂളുകളിലായി 34,472 പ്ലസ് വണ് സീറ്റുകളാണുള്ളത്. ഇക്കുറി 20 ശതമാനം സീറ്റ് വര്ധിപ്പിച്ചതിനാല് 41,368 സീറ്റുകളുണ്ടാവും. ഏഴായിരത്തിലേറെ വിദ്യാര്ഥികള്ക്ക് പ്ലസ് വണ് പ്രവേശനം ലഭിക്കില്ല. അത്തരക്കാര്ക്ക് മറ്റു മേഖലകളെയോ സമാന്തരസംവിധാനത്തെയോ ആശ്രയിക്കേണ്ടിവരും. വി.എച്ച്.എസ്.ഇ. 2610, ഐ.ടി.ഐ. 3057, പോളി ടെക്നിക് 485 എന്നിങ്ങനെയാണ് ജില്ലയില് ലഭ്യമായ മറ്റുസീറ്റുകളുടെ എണ്ണം. ജില്ലയില് എസ്.എസ്.എല്.സി.ക്ക് റെക്കോഡ് വിജയമാണിക്കുറിയുണ്ടായത്. 44,230 പേരാണ് തുടര്പഠനത്തിന് യോഗ്യതനേടിയത്. എല്ലാ വിഷയങ്ങള്ക്കും എ പ്ലസ് നേടിയവരാണ് അതില് 14,363 പേര്. പ്ലസ് വണ് അപേക്ഷകള് ഇപ്രകാരം ആകെ അപേക്ഷകള്: 48,451 എസ്.എസ്.എല്.സി. 45,279, സി.ബി.എസ്.ഇ. 2146, ഐ.സി.എസ്.ഇ. 129, മറ്റുള്ളവ 897 പ്ലസ് വണ് സീറ്റുകള് ഇങ്ങനെ 20 ശതമാനം വര്ധനവിനുശേഷം: സയന്സ് 19,500, ഹ്യുമാനിറ്റീസ് 8804, കൊമേഴ്സ് 13,064, ആകെ 41,368.